open-index/open-wikipedia-markdown huggingface dataset:
סבכי קוצים

**סבכי קוצים** (שם מדעי: *curruca communis*) הוא סבכי טיפוסי נפוץ המתרבה בכל אירופה ובאזורי האקלים הממוזג של מערב אסיה. ציפור שיר קטנה זו נודדת, וחורפת באפריקה שמדרום לסהרה בחצי האי ערב ובהודו. בישראל חולף מצוי ודוגר מצוי במרכז ובצפון ומהראשונים המגיע לאזורנו בנדידת האביב מאפריקה.
## מאפיינים
מהסוג סבכי זהו מהבודדים אשר הזוויגים שונים בצורה ברורה אחד מהשני. אצל שניהם החלק העליון בעיקר חום וצהוב בהיר בחלק התחתון, האברות המשניות בצבע ערמון. המקור חזק וצידיו בהירים, טבעת העין לבנה והרגלים צהבהבות. לזכר הבוגר יש ראש אפור וגרון לבן. לנקבה חסר את הראש האפור, והגרון חיוור יותר. שירתו מהירה וצורמנית, עם צלילים צווחניים.

זו ציפור של שטחים פתוחים ומעובדים, עם שיחים לקינון. הקן נבנה בשיחים נמוכים בו הנקבה מטילה 3–7 ביצים. בדומה למינים אחרים מהסוג סבכי היא ניזונה בעיקר מחרקים, אך אוכלת גם גרגירים ופירות רכים אחרים. בישראל היא מתחילה בדגירה בין ראשוני ציפורי השיר, מתחילה לקנן בתחילת מרץ, ובמהלך יוני שבה לאפריקה לחודשי הסתיו והחורף.

## קישורים חיצוניים

* ציפור החודש -סבכי קוצים מאתר הגולן.
* וידאו- סבכי קוצים ושירתו מאתר YouTube

## הערות שוליים

קטגוריה:טקסונים שתוארו בידי ג'ון לאת'אם
קטגוריה:ארץ ישראל: סבכיים
קטגוריה:סבכיים
קטגוריה:בעלי חיים שתוארו ב-1787
H1N1

נגיף **H1N1** הוא זן של נגיף השפעת ממין *influenza virus A* והוא גורם לשפעת בקנה מידה נרחב באנשים. כמה מזניו של נגיף ה-H1N1 מדבקים באנשים כמו בשפעת הספרדית שהרגה בין 20 ל-50 מיליון בני אדם במקומות שונים בעולם. רוב מקרי השפעת בעולם נגרמים על ידי תת-זן מסוים של נגיף זה, זניו השונים יכולים להדביק גם חזירים ועופות.

במרץ 2009 פרצה מגפת שפעת על ידי נגיף זה במקסיקו ועל פי ההערכות נדבקו בה עד 11%-21% מאוכלוסיית העולם, ובין 150 ל-575 אלף נפטרו ממנה.

## השפעת הספרדית

בשנים 1918–1919 עד שליש מאוכלוסיית העולם (בערך 500 מיליון איש בזמן ההוא) נדבקו במחלה. השפעת הספרדית גבתה את חייהם של כ-20 עד 50 מיליון בני אדם שנגרמה על ידי תתי הזנים של שפעת מסוג A. ואכן כל מקרי שפעת A היו כלל עולמיים. השפעת נגרמה על ידי מספר סוגי נגיפי שפעת החזירים שכללו את ה-H1N1 (הקטלני ביותר) את H2N2 ואת H3N2.

השפעת כללה שלושה גלים: הגל הראשון הכה באביב 1918. בקיץ 1918 נראה היה כי המגפה שככה, אולם בסוף אוגוסט הכה גל שני של המגפה, שהתגבר בספטמבר ובאוקטובר. בשיאו של גל זה העריכו רשויות הבריאות הפרוסיות והשווייצריות כי שניים מכל שלושה אנשים חלו במחלה. המגפה פחתה בחורף של סוף 1918, בחודשים נובמבר ובדצמבר, אלא שאז פרץ גל שלישי שהכה מפברואר 1919 עד אפריל 1919. הגל השני והשלישי היו עם שיעורי תמותה גבוהים באופן יוצא דופן.

## השפעת הרוסית
בשנים 1978-1977 התפרצה השפעת הרוסית אשר נוצרה מתת-זן מסוים של נגיף ה-H1N1 שהדביק בעיקר ילדים ובוגרים עד גיל 23 בגלל זן קודם שהתפרץ בשנים 1947–1957 מה שהקנה לאוכלוסייה המבוגרת חסינות מפני ההתפרצות המאוחרת. לשפעת זו פותח חיסון.

## השפעת המקסיקנית
שמאל|ממוזער|250px|מפת התפשטות הנגיף ברחבי העולם ב-2009:

באפריל 2009 פרצה מגפת שפעת שכונתה בשם "שפעת חזירים" במקסיקו. עד לאמצע דצמבר דווח על כ-1,600,000 מקרי הידבקות לכאורה של אנשים בשפעת שנגרמה על ידי נגיף מתת זן חדש של נגיף ה-H1N1 שמחולל את שפעת החזירים, ועל למעלה מ־17,690 מקרי מוות

, בעיקר עקב התדרדרות של המחלה והתפתחות של דלקת ריאות קשה. באירוע זה הועבר הנגיף מאדם לאדם ללא קשר למגע עם חזירים, אלא באמצעות שיעול, עיטוש ומגע עם חולה. מקרים בודדים ודאיים דווחו גם בארצות הברית, בקנדה, בספרד, בבריטניה, באוסטריה ובישראל, וחשדות להידבקות דווחו ממקומות שונים בכל רחבי העולם. הנגיף מחולל המגפה כונה בשם 'שפעת החזירים' אף שהוא עובר בצורה ישירה בין אדם לאדם ללא קשר למגע עם חזירים, היות שהוא נחשב להתפתחות של אחד מזני נגיף שפעת החזירים.

## ראו גם
* השפעת הספרדית
* שפעת העופות
* העברה אנטיגנית

## קישורים חיצוניים

* 

## הערות שוליים

קטגוריה:נגיפי RNA
קטגוריה:שפעות ודלקות ריאות
מיקרוגל פוטוניקה

שמאל|240px
**רדיו פוטוניקה** או **מיקרוגל פוטוניקה** **RF/Microwave Photonics ** הוא תחום טכנולוגי השייך להנדסת חשמל המשלב את האלקטרומגנטיות בתחומי אורכי גל של רדיו ומיקרוגל, עם האופטיקה והפוטוניקה, ליצירת יישומים חדשים ומגוונים.

היישומים הם בתחומי תקשורת אופטית, האלחוטית והניידת וביישומים צבאיים כגון מכ"ם, לוחמה אלקטרונית, מערכות איכון, זיהוי, ניווט מיגון אישי ואיסוף מודיעיני אלקטרוני, Sigint מודיעין אותות ומודיעין אנושי – Humint ומודיעין לייזר – Lasint בזמן אמת בשדה הקרב.

## מבוא
ההתפתחות הרבה בענף הפוטוניקה בעשורים האחרונים אפשרה את פיתוח תחום הרדיו-פוטוניקה. צרכים חדשים בתחומים כמו מערכות תקשורת ומכ"ם מכתיבה עלייה חדה בקצבי השידור, רוחב הפס והתחום הדינאמי. יישומים רבים מחייבים מיזעור, כוונון (Tunability) רחב וגמיש, הספק נמוך, ממדים ומשקל נמוכים והפחתה משמעותית בעלויות. השימוש בשבבים מהירים לטיפול דיגיטלי באותות המיקרוגל מאוד נפוץ אך מוגבל בקצבי פעולה ורחבי סרט גבוהים מאוד – בעיה הידועה כ "צוואר הבקבוק האלקטרוני". היכולת של רכיבים פוטונים לעיבוד אותות אופטי בתנאים אילו מהווה אלטרנטיבה מתקדמת לעיבוד אותות מיקרוגל רחבי סרט.

האינטגרציה של כל המערכות הללו להתקנים ממוזערים ויעילים יותר מהמערכות הקיימות. תחום זה עתיד להשפיע על שדה הקרב העתידי. ההגדרה של תחום זה היא רחבה מאוד ואיננה חד משמעית ומדויקת וכוללת בתוכה מספר רב של טכנולוגיות, רכיבים ויישומים המשלבים בין המיקרוגל לפוטוניקה הן ברמת רכיבי המיקרו וננו והן ברמת המערכת הכוללת.
## עיבוד נתונים אופטי
עיבוד נתונים אופטי בעולם המחשוב ובעולם התקשורת, טכנולוגיות כגון AON – All Optical Networks ומחשוב אופטי קיבלו תפנית משמעותית בתחילת שנות האלפיים בעקבות התפתחות האינטרנט אך מאז 2002 חלה האטה בתחום התקשורת האופטית והדבר השפיע גם על תחום הרדיו-פוטוניקס בו יש דרישה לרכיבים רדיו-פוטונים מהירים שמחיר פיתוחם גבוה יחסית. אולם הצורך הגובר במערכות מתוחכמות לתחום הביטחוני הביא להתעניינות חוזרת בתחום זה, שבעקבותיה גדל מספר פרויקטי פיתוח והמחקר באוניברסיטאות ובגופי הביטחון השונים בארצות הברית, באירופה ובאסיה. ההתקדמות של פיתוח רכיבים פוטוניים לתקשורת אופטית כתוצאה מהתפתחות האינטרנט מחד והתגברות איומי הטרור מאידך הביאו לעניין רב ביישומים הביטחוניים השונים.

## ראו גם
* אלקטרואופטיקה
* אופטיקה
* ננוטכנולוגיה
* ננופוטוניקה

## קישורים חיצוניים

## הערות שוליים

קטגוריה:טכנולוגיה
קטגוריה:פוטוניקה
מלחמת אנטיוכוס

**מלחמת אנטיוכוס** (192 לפנה"ס – 188 לפנה"ס), הידועה גם בשם **המלחמה הרומית-סלאוקית** או **המלחמה הסורית**, הייתה עימות צבאי שהתנהל בין שתי קואליציות בהנהגת הרפובליקה הרומית מחד, והאימפריה הסלאוקית בהנהגת אנטיוכוס השלישי מאידך.

המלחמה הייתה תוצאה של "מלחמה קרה" שהתנהלה בין שתי המדינות מאז 196 לפנה"ס. בתקופה זו ניסו הרומים והסלאוקים להרחיב את תחומי השפעתם על ידי כריתת בריתות עם מעצמות אזוריות וערי מדינה יווניות.

המלחמה הסתיימה בניצחון רומאי מובהק. בשלום אפאמיאה, ההסכם שנחתם בין הרומאים לסלאוקים, נאלצו הסלאוקים לוותר על אסיה הקטנה אשר הפכה לאזור השפעה של רומא. כתוצאה מניצחונה במלחמה, הפכה הרפובליקה הרומית למעצמה החזקה ביותר סביב הים התיכון.

## רקע
### משנת [[218 לפנה"ס|218]] עד [[196 לפנה"ס]]
בסביבות 218 לפנה"ס היו סביב הים התיכון חמש מעצמות עיקריות שהיו שרויות ביניהן באיזון פוליטי: אימפריות הדיאדוכים של הסלאוקים (סוריה), התלמיים (מצרים) והאנטיגונידים (מקדוניה) במזרח, ומדינות העיר רומא וקרתגו במערב.

עם זאת, שורה של סכסוכים, בסופה של המאה השלישית לפנה"ס הפרו את האיזון הזה: במערב, נלחמה רומא בקרתגו על עליונותה במערב הים התיכון. במלחמה הפונית השנייה (218 עד 201 לפנה"ס) הביסו הרומאים את קרתגו והיא נאלצה לקבל שלום בתנאים מחפירים ולמעשה הודחה ממעמדה כמעצמה. במקביל התמודדה רומא עם פיליפוס החמישי מלך מוקדון, שכונן ברית עם קרתגו, במלחמה המוקדונית הראשונה התמודד פיליפוס עם קואליציה רומאית-יוונית שכללה גם את הליגה האיטולית, פרגמון ורודוס. המלחמה הסתיימה בשלום פויניקי ללא הכרעה מהותית, אך מעתה רומא החלה להתערב בפוליטיקה היוונית.

מלחמת אנטיוכוס התנהלה ביוון, בים האיגאי ובאסיה הקטנה וכללה מספר קרבות. המלחמה הסתיימה בניצחון רומאי והסלאוקים נאלצו לחתום על תנאים קשים בהסכם אפאמיאה שלפיו שילמו לרומא פיצויי מלחמה בסך של 15,000 כיכרות ואיבדו את השטחים מערבית להרי הטאורוס. אחת התוצאות של המלחמה הייתה עלייתה של רומא כמעצמה החזקה ביותר באזור הים התיכון.

## ראו גם
*קרב תרמופילאי (191 לפנה"ס)
*קרב מגנסיה

## לקריאה נוספת
* זיו יופה, פלנקס נגד לגיון: התנגשות הטיטאנים הצבאיים של העת העתיקה, 2020

## קישורים חיצוניים

*
קטגוריה:מלחמות רומיות
קטגוריה:מלחמות סלאוקיות
לוי ליפהיימר

**לוי ליפהיימר** (באנגלית: **Levi Leipheimer**, נהגה **ליוואי**. נולד ב-24 באוקטובר 1973 במונטנה, ארצות הברית) הוא רוכב אופניים מקצועי אמריקאי לשעבר. בעברו רכב בקבוצת האופניים אומגה פרמה קוויק סטפ, אסטנה, דיסקברי צ'אנל, בקבוצה הגרמנית גרולשטיינר, בקבוצה ההולנדית ראבובאנק, ובקבוצת רדיושק. באוקטובר 2012 הושעה ליפהיימר על ידי ה-USADA (הסוכנות האמריקאית למלחמה בסמים בספורט) למשך 6 חודשים בשל מעורבותו בפרשת השימוש בחומרי אמרוץ בקבוצת הדואר האמריקאי. כמו כן, שללה ממנו ה-USADA את כל הישגיו התחרותיים שהושגו בין יוני 1999 ויולי 2006 ובמהלך יולי 2007.

הישגיו העיקריים הם ניצחון ב (בשנים 2007, 2008, 2009), ניצחון בטור דה סוויס (2011), מקום שני כללי וניצחון בשני קטעים בוואלטה אספניה (2008). בשנת 2006 ניצח במרוץ דופינה ליברה ובשנת 2005 ניצח בטור של גרמניה. ליפהיימר סיים פעמים רבות בעשירייה הראשונה של הרוכבים בטור דה פראנס. ליפהיימר הוא אלוף ארצות הברית לשנת 2007, לאחר שהקדים את האלוף הקודם, ג'ורג' הינקאפי.
ליפהיימר נשוי, ומתגורר עם אשתו בקליפורניה, כיוון שמרבית המרוצים מתרחשים באירופה, נהג ליפהיימר להתגורר בז'ירונה במהלך עונת המרוצים, עיר בספרד בה מתגוררים רוכבים רבים.

בתחילת דרכו עסק ליפהיימר בסקי, והחל לרכוב על אופניים כחלק מאימוניו. ליפהיימר הפך למקצוען בשנת 1998, ובשנת 1999 ניצח באליפות ארצות הברית במרוץ נגד השעון ובאותה שנה הצטרף לקבוצת רשות הדואר האמריקאית (שהפכה לימים לדיסקברי צ'אנל).

לקראת עונת 2010 עבר יחד עם לאנס ארמסטרונג ורוכבים בכירים נוספים מקבוצת אסטנה לקבוצת רדיושק. ב-2010 הצטיין במיוחד במרוצים שנערכו בארצות הברית; הוא ניצח בשני מרוצי קטעים: הטור של גילה והטור של יוטה וסיים במקום השלישי בטור של קליפורניה. הישג גדול שלו בשנה זו היה ניצחונו במרוץ החשוב לאופני הרים, לידוויל טרייל 100  בזמן שיא. ב-2011 ניצח שוב בטור של יוטה וניצח גם בטור של קליפורניה ובטור פרו צ'לנג'. ב-2012, לאחר שעבר לקבוצה הבלגית אומגה פרמה קוויקסטפ, ניצח במרוץ הארגנטינאי טור דה סן לואיס וסיים שלישי בדירוג הכללי בטור דה סוויס.

ב-20 במאי 2013, בן 39, הודיע ליפהיימר על פרישה מרכיבה תחרותית.

## קישורים חיצוניים

* 

## הערות שוליים

קטגוריה:אמריקאים ילידי מונטנה
קטגוריה:רוכבי אופניים אמריקאים
קטגוריה:רוכבי אופניים שהורשעו באימרוץ
קטגוריה:רוכבי אופניים באולימפיאדת בייג'ינג (2008)
קטגוריה:רוכבי אופניים אולימפיים אמריקאים
קטגוריה:זוכי מדליית ארד אולימפית מארצות הברית
קטגוריה:מונטנה: ספורטאים
קטגוריה:אמריקאים שנולדו ב-1973
בריאן רוברטס

**בריאן לויד רוברטס** (באנגלית: **Brian Lloyd Roberts**; נולד ב-3 בדצמבר 1985 בטולידו, אוהיו) הוא כדורסלן עבר אמריקאי ששיחק בעמדת הרכז בקבוצת אוניקאחה מאלגה. גובהו 1.88 מטר.

## קריירת משחק
רוברטס שיחק באוניברסיטת דייטון, במשך ארבע עונות. נבחר לשחקן העונה במחוז האטלנטיק 10 בעונות  ו-. בעונתו האחרונה במכללה () העמיד ממוצעים של 18.4 נקודות, 3.4 אסיסטים ו-2.8 ריבאונדים למשחק, ואף נבחר פעם אחת לשחקן השבוע של ESPN בכל המכללות, כאשר קלע 12 נקודות ושלשת ניצחון ב-64 השניות האחרונות של המשחק נגד אוניברסיטת מיאמי-אוהיו.

רוברטס שיחק בליגת הקיץ של ה-NBA במדי אורלנדו מג'יק, אך לא נבחר בדראפט.

רוברטס החל את קריירת הבוגרים שלו בקבוצה המאוחדת של הפועל גלבוע גליל מליגת העל הישראלית, במדיה היה אחד השחקנים הבולטים בקבוצה. רוברטס סיים את העונה עם 15.5 נקודות, 2.4 אסיסטים, 2.1 ריבאונדים ו-1.2 חטיפות בכ-31.5 דקות בממוצע למשחק והוביל את קבוצתו לפיינל פור, בו סיימה במקום השלישי.

ב-10 ביולי 2009, חתם רוברטס בקבוצת במברג מהבונדסליגה.
עם קבוצתו הגרמנית שיחק רוברטס שלוש שנים (עד תום עונת 2011/2012), בין היתר גם במסגרת היורוליג, וזכה בשלוש אליפויות גרמניה (2010, 2011, 2012) ובשני גביעי גרמניה (2011,2012).

במהלך קיץ 2012 שיחק רוברטס במסגרת ליגת הקיץ של ליגת ה-NBA במדי הניו אורלינס הורנטס בה הראה יכולת טובה והצליח להרשים את הצוות המקצועי של המועדון. ב-16 באוגוסט 2012 חתם רוברטס בקבוצת הניו אורלינס הורנטס.

ביולי 2014 חתם על חוזה בשארלוט הורנטס. בפברואר 2016 נשלח למיאמי היט בטרייד משולש בו נשלחו כריס אנדרסן (ממיאמי) ופי ג'יי היירסטון (משארלוט) לממפיס גריזליס, וקורטני לי (מממפיס) הועבר לשארלוט. כעבור יום אחד נשלח רוברטס לפורטלנד טרייל בלייזרס, יחד עם בחירת דראפט עתידית, בתמורה להטבות כלכליות.

## סטטיסטיקת קריירה
נכון לסוף עונת .

### עונה סדירה

### פלייאוף

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:טולידו (אוהיו): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני הפועל גלבוע גליל
קטגוריה:כדורסלני ניו אורלינס הורנטס
קטגוריה:כדורסלני ברוזה במברג
קטגוריה:כדורסלני שארלוט הורנטס
קטגוריה:כדורסלני פורטלנד טרייל בלייזרס
קטגוריה:כדורסלני אולימפיאקוס
קטגוריה:כדורסלני אוניקאחה מאלגה
קטגוריה:שחקני NBA שלא נבחרו בדראפט
קטגוריה:אוהיו: כדורסלנים
קטגוריה:כדורסלני אוניברסיטת דייטון
קטגוריה:אמריקאים שנולדו ב-1985
פח'ר א-דין השני

**פח'ר א-דין אל-מעני השני** (בערבית: **فخر الدين المعني الثاني**; 1572–1635) היה אציל דרוזי ששלט במחצית הדרומית של לבנון ובצפונה של ארץ ישראל בסוף המאה ה-16 וברבע הראשון של המאה ה-17.
[ממוזער|210px|פח'ר א-דין בציור מספרו מ-[1646 של הפרנציסקני אבגניוס רוג'ה, שהיה רופאו בשנותיו האחרונות]]

## קורות חייו ופועלו
פח'ר א-דין היה נכדו של פח'ר א-דין הראשון, אמיר ממשפחת  הנכבדת ושליט הרי השוף במרכז לבנון של ימינו. בסוף המאה ה-16 היה פח'ר א-דין למושל הרי השוף וזכה לתמיכה מקומית של דרוזים ושל מרונים ולאישורה של הממשלה העות'מאנית. הוא הרחיב את שטח שליטתו והשתלט על הרי הלבנון והגליל העליון. בתחילת המאה ה-17 קשר קשרים עם תושביו הדרוזים של הר הבשן וב-1610 השתלט על הגליל התחתון. לאחר מכן המשיך וכבש גם את עמק יזרעאל וצבאו הגיע עד בית שאן וג'נין בדרום. צעדיו אלה גרמו לו להסתכסך עם שליטיהם המקומיים של השומרון והשרון, והשער הנשגב באיסטנבול צידד באחרונים בשל חששו מכוחו המתגבר של פח'ר א-דין.

ב-1613 נאלץ פח'ר א-דין להימלט מפני הסולטאן העות'מאני, והוא עזב את ארץ ישראל והפליג אל בני מדיצ'י שליטי פירנצה שהיו בעלי בריתו ושם התקבל בכבוד על ידי קוזימו השני, הדוכס הגדול של טוסקנה. פח'ר א-דין ניסה לגייס לצידו שליטים איטלקים תוך שהוא מבטיח להם אחיזה בחופים המזרחיים של הים התיכון, וביקר בין היתר בנאפולי, במסינה ובפלרמו, כמו גם במלטה. מאמציו לא נשאו פרי והוא שב ללבנון ב-1618. עם זאת, תוך שנים ספורות השתלט מחדש על כל השטחים שהיו ברשותו ב-1613, והסולטאן נאלץ להכיר בשלטונו מחלב בצפון ועד גבול מצרים בדרום. בפועל, הייתה לפח'ר א-דין אחיזה של ממש רק בשטח שבין קו ביירות–ענג'ר בצפון וקו חיפה–בית שאן בדרום. בשנים אלה ביצר פח'ר א-דין את ביירות, את צידון, את עכו ואת צפת, וכן את דיר אל-קמר מדרום לביירות, ובה קבע את בירתו כבר ב-1590. לבסוף פקעה סבלנותו של מורט הרביעי, פח'ר א-דין הובס בשנת 1633 בקרב ליד חאצביא ושלטונו בא לקצו. הוא התחבא מפני הצבא העות'מאני במערה בג'זין, ולאחר שהם לא הצליחו לחדור פנימה, הם מילאו אותה עשן והוא נאלץ לצאת ולהיכנע. כעבור כמה חודשים הוא הוצא להורג יחד עם בני משפחתו באיסטנבול, ב-13 באפריל 1635.

פח'ר א-דין העניק לפרנציסקנים את פסגת התבור ואת השטח שסביב מערת הבשורה בנצרת, לאות הערכה לבית מדיצ'י שאירח אותו בגלותו בפירנצה, ובבוא העת הפרנציסקנים הקימו שם את כנסיית ההשתנות ואת כנסיית הבשורה, בהתאמה. ככל הנראה, פח'ר א-דין בנה את מבצר בני מען בהר ארבל. גם מצודת פח'ר א-דין שמעל העיר תדמור מיוחסת לו.
[ימין|ממוזער|250px|ארמון פח'ר א-דין ב[דיר אל-קמר, מדרום לעיר ביירות]]

## ראו גם
* פח'ר א-דין הראשון
* טירת פח'ר א-דין אל-מעני

## קישורים חיצוניים

* 
* אטלס כרטא לתולדות ארץ ישראל, מרדכי גיחון, הוצאת כרטא 1974, עמ' 9–78
* מינה רוזן, "[יהודים בשירות פח'ר אד-דין השני שליט הלבנון (1586–1635)](https://web.archive.org/web/20200808062853/http://www.ybz.org.il/_Uploads/dbsAttachedFiles/Article_14.2(1).pdf)", **[[פעמים]]** 14, 1982, עמ' 32–44
* ישראל בן דור, "נסיך הגליל, פח'ר אל-דין השני", אתר דוגרינט, 2012

## הערות שוליים

קטגוריה:דרוזים לבנונים
קטגוריה:דרוזים ארץ-ישראלים
קטגוריה:התקופה העות'מאנית בארץ ישראל
קטגוריה:ילידי 1572
קטגוריה:נפטרים ב-1635
הכט

**הכט** (בכתיב יידי: **העכט**; בגרמנית: **Hecht**) הוא שם משפחה יהודי שמקורו בשלטי אצולה של קהילות יהודיות. פירוש השם בגרמנית וביידיש הוא זאב נהרות, סוג של דג טורף שהופיע על שלטי האצולה. ביידיש משמעות השם גם סוג של רומח או כידון (כפל משמעות זה קיים גם באנגלית ובגרמנית). 

קטגוריה:שמות משפחה אשכנזיים
קטגוריה:שמות משפחה גרמניים
בראיינט מרקסון

**בראיינט מרקסון** (באנגלית: **Bryant Markson**; נולד ב-20 ביולי 1983 במונרוביה, קליפורניה) הוא כדורסלן אמריקאי המשחק בעמדת הסמול פורוורד. גובהו 1.98 מטר.

## ביוגרפיה

מרקסון שיחק באוניברסיטת יוטה במשך שלוש עונות, ורק בעונה האחרונה הפך לשחקן חמישייה קבוע. הוא סיים את העונה עם 13.4 נקודות ו-5.4 ריבאונדים למשחק, ונבחר לחמישיית השנה השלישית של מחוז מאונטיין וסט. בסיום לימודיו הוא לא נבחר בדראפט ה-NBA, והחל את הקריירה המקצוענית שלו באפולון פטרס מליגת העל היוונית. הוא השתתף בשבעה משחקים במדי הקבוצה, בהם קלע 15.1 נקודות בממוצע, אך שוחרר לאחר שקבוצתו הפסידה בחמישה משחקים ברציפות. לאחר שחרורו עבר מרקסון ליוטה איגלס מליגת ה-CBA, בה השתתף ב-12 משחקים.

בינואר 2006 חתם מרקסון במכבי ראשון לציון, וסייע לה להישאר בליגת העל עם ממוצע של 13.4 נקודות ו-4.2 ריבאונדים ב-27 דקות משחק בממוצע. הוא שיחק בקבוצה גם בעונה שלאחר מכן, אך הישגיו היו פחות טובים והוא קלע בממוצע 8.3 נקודות ב-18 דקות משחק. את עונת 2008/2009 החל מרקסון במועדון הארגנטינאי ליברטאד, בו שותף ב-17 משחקים שבהם קלע בממוצע 10.4 נקודות למשחק. הוא חזר לראשון לציון במרץ 2009, וסיים את העונה הסדירה עם ממוצע של 7 נקודות ב-19 דקות משחק.

בעונת 2010/2011 חתם באליצור יבנה מהליגה הלאומית. בעונת 2010/2011 שיחק במדי הפועל עפולה גם היא מהליגה הלאומית.

בעונת 2011/2012 שיחק מרקסון בקבוצת שיגה לייקסטארס מליגת ה-BJ League היפנית. בעונת 2012/2013 שיחק בוולינגטון סיינטס מניו זילנד ונבחר לשחקן המחזור בשבוע ה-6, קבוצתו סיימה במקום הראשון את העונה הסדירה והעפילה לפלייאוף אך הודחה בחצי גמר הפיינל פור.

## קישורים חיצוניים

קטגוריה:אמריקאים ילידי קליפורניה
קטגוריה:כדורסלני אוניברסיטת יוטה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אפולון פטרס
קטגוריה:כדורסלני יוטה איגלס
קטגוריה:כדורסלני מכבי ראשון לציון
קטגוריה:כדורסלני הפועל עפולה
קטגוריה:כדורסלני אליצור יבנה
קטגוריה:קליפורניה: כדורסלנים
קטגוריה:אמריקאים שנולדו ב-1983
שליש (צבא)

**שָׁלִישׁ** (בלועזית: **אדיוטנט**) הוא תפקיד צבאי, שפירושו אחד משניים:
* קצין המסייע בידו של בעל דרגה (או אף בעל תפקיד שאינו צבאי כנשיא) הבכיר ממנו;
* קצין או חייל העוסק בענייני שלישות – מנהלה, ארגון ופיקוח על כוח האדם ביחידה מסוימת או בצבא בכללותו.

## מקור המילה

מקור המילה בתנ"ך, שם היא משמשת במשמעות של קצין או מפקד, כבפסוקים , . יוסף בן מתתיהו הבין את המילה כמתארת את "שר הגדוד השלישי", וכך הסביר בספרו קדמוניות היהודים את הפסוק  (מלכים ב' ט', כ"ה).

## שליש יחידה
בצה"ל השימוש במילה שליש היא על פי רוב במשמעות של קצין כח אדם יחידתי, אך שייך גם בהקשר של קצינים שונים של חיל השלישות (היום חיל משאבי האנוש). בכל יחידה בצה"ל יש גורם האחראי על ענייני כח אדם ביחידה. ברוב היחידות ממלא את התפקיד קצין שעבר הכשרה של חיל השלישות. 

כמו בשאר הצבא, גם תחום זה מנוהל בצורה היררכית, כך שעל כל קצין שלישות ממונה קצין שלישות האחראי על מסגרת רחבה יותר. כך בחטיבות הלוחמות לכל גדוד יש שליש גדודי, העובד בקשר ובכפיפות עם השליש החטיבתי, ובדומה השליש החטיבתי בקשר דומה עם שליש האוגדה. 

השליש אחראי על המחלקות ביחידה העוסקות בכח אדם: מחלקת כח אדם, מחלקת תנאי שירות, מחלקת דת-רבנות-כשרות, מחלקת חינוך ומחלקת משמעת.

עבודתו השוטפת של השליש הגדודי כוללת בעיקר ראיונות שיבוץ וויסות כח אדם, מענה לבעיות המתעוררות במחלקות שתחת אחריותו וטיפול בחלק מתחומי השלישות הנתונים לטיפולו האישי, בין אם הם מוגדרים כנושאי טיפול של שליש היחידה ובין אם הם נושאי טיפול שאינם בדווקא מטופלים על ידו אך הוא בחר לטפל בהם באופן אישי. 

תחומי שלישות המטופלים רבות על ידי שליש יחידה: טיפול באנשי קבע, טיפול בשיבוצים ומעברים, טיפול בענייני כספים ביחידה, עיסוק בחריגים מסוגים שונים: נפקדים, חסרי שיבוץ, בעיות אי התאמה לשירות וכדומה. 

כאשר השליש היחידתי נמצא בחופשה או בתפקיד מחוץ ליחידה, ממלאים את מקומו קצינים או נגדים מהמחלקות השונות שתחת פיקודו. על פי רוב יש ביחידה איש קבע המשמש כנגד משאבי אנוש ונקרא גם פק"ר- פקיד רישומת. הפק"ר עוסק בתחומים הקרובים לתחומי העיסוק של השליש ועל כן משמש כממלא מקומו ברוב המקרים. מכיוון שנגדים ממעטים להיות בבסיסים בסופי שבוע (אינם סוגרים שבת בעגה צה"לית) הנציגים לענייני שלישות בזמנים אלו הם קציני וחיילי מחלקות השלישות. כך למשל, קצינת ת"ש, או מש"קית שלישות, תהיה אחראית לענייני שלישות במהלך סופי שבוע בהם נעדר השליש מהיחידה.

## תפקידי קצונה נוספים בחיל השלישות
*קצין קישור
*קצין תכנון
*קצין נפגעים
*קצין מיון

קטגוריה:מקצועות צבאיים
קווין ליווינגסטון

**קווין ליווינגסטון** (באנגלית: **Kevin Livingston**; נולד ב-24 במאי 1973) הוא רוכב אופניים אמריקאי מקצועני לשעבר.
## קריירה
ליווינגסטון, יליד סנט לואיס, החל את דרכו ברכיבה מקצוענית בקבוצת מוטורולה ב-1995, ולאחר שנתיים עבר לקבוצת קופידיס. ב-1999 עבר לקבוצת רשות הדואר האמריקאית. ליווינגסטון הצטיין כמטפס וכפועל חזק ונאמן, והיה אחד מהעוזרים הראשיים של לאנס ארמסטרונג בשני ניצחונותיו הראשונים בטור דה פראנס, בשנים 1999 ו-2000 (ניצחונות שנפסלו מאוחר יותר בשל שימוש בחומרים אסורים). לאחר מכן עבר ליווינגסטון לקבוצת דויטשה טלקום, ושימש כעוזרו של יאן אולריך, יריבו הגדול של ארמסטרונג.

הוא פרש מרכיבה בשנת 2002, ומתגורר באוסטין שבטקסס. בחקירת הרשות האמריקנית למלחמה בסמים בספורט אודות לאנס ארמסטרונג וקבוצת רשות הדואר האמריקאית, שממצאיה פורסמו ב-2012, נמצא כי חבריו לקבוצה: טיילר המילטון, ג'ורג' הינקאפי וכריסטיאן ואנדה ולדה העידו כי יחד עם רוב רוכבי הקבוצה, גם ליווינגסטון נטל חומרים אסורים. ב-2014 הופיע שמו של ליווינגסטון ברשימה שפרסם הסנאט של צרפת שכללה רוכבים שנמצאו חיוביים לבדיקת סמים בבדיקות שנלקחו בטור דה פראנס ב-1998 ונבדקו מחדש (לאחר שפותחה בדיקה שמסוגלת לגלות את החומר האסור EPO) ב-2004.

## קישורים חיצוניים
* 

* קווין ליווינגסטון באתר Cycling Website

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:רוכבי אופניים אמריקאים
קטגוריה:מיזורי: ספורטאים
קטגוריה:אמריקאים שנולדו ב-1973
עירוי לעצים

**עירוי לעצים** (מכונה גם: הזרקת גזע) היא שיטה להחדרת חומרים למערכת ההובלה, שתעביר מהר את החומר לכל חלקי העץ. בדרך זו עוקפים את בעיית העדר קליטה בקצב מספיק של מינרלים או של חומרי הדברה מהקרקע על ידי השורשים.
ישנן מספר טכניקות, כאשר העיקרון של כולן הוא קידוח חור בחלקו התחתון של הגזע אל צינורות העצה (המובילים חומרים מהשורש לנוף.(מיישמים את החומר בחור, ומשם צינורות העצה מעבירים אותו לכל העץ.
התיעוד הכתוב הראשון לשימוש בשיטה זו בארץ הוא פרסומו של דר' יוסף הלפרין בטיפול כנגד תהלוכן האורן (1966). קדחו בהיקף הגזע, כל 20 ס"מ חור, בקוטר 10 מ"מ לעומק מספר ס"מ, מילאו את החור בחומר ההדברה, והמזיק הודבר.
בסוף שנות ה-80 של המאה ה-20 (אין תיעוד כתוב), דר' ציון מדר מקק"ל ופרופ' יוסי ריוב מהפקולטה לחקלאות ברחובות, הנהיגו את השיטה (אותה העתיקו מדרום אפריקה) להחדרת ברזל לאקליפטוסים הסובלים ממחסור בברזל. קודחים חור בקוטר 10 מ"מ לתוך עצת העץ, סוגרים את פתח החור בפקק שעם, מחדירים מחט של אינפוזיה בבני אדם, המחוברת לצינור המחובר למכל, שמכיל ברזל גופרתי CP. טיפול אחד הספיק ל-10 שנים לפחות.

עודד יפה טוען, שהוא מצליח בשיטה זו לשקם עצים הסובלים מעקת יובש או פגעים באמצעות החדרת כמות קטנה (כ- 50 סמ"ק) של נוזל, הנלקח ממיצוי עצים צעירים הנמצאים בשלבי גדילה מואצת (אין תיעוד כתוב).

## קישורים חיצוניים
* אינפוזיה לעצים מאתר ארגון לגננות ולנוף בישראל
* אינפוזיה לעצים, באתר גן בוטני נקודה ירוקה
*  המדגימה את שיטת האינפוזיה החל מהדקה ה-12:24 של המצגת.
* סיכום מספר שיטות נוספות 
* How To Do A Trunk Injection Using The High Volume Macro Infusion Pump System 

קטגוריה:פעולות חקלאיות
חיטוי קרקע

**חיטוי קרקע** היא פעולה חקלאית שעושים לפני זריעה או שתילה של יבול חדש בקרקע במטרה להפחית באשה או מזיקים, פתוגנים ואורגניזמים גורמי מחלות אחרים השוכנים בקרקע.

## רקע
אורגניזמים פתוגניים עלולים להשמיד יבולים שלמים, לפגוע בכל אחד מחלקי הצמח (השורש, הגבעול, העלים, הפרחים והזרעים) הפגיעה בצמח יכולה להיות בדרגות חומרה שונות, החל בהפחתת יכולתו לייצר פרי או זרע וכלה במוות של הצמח. פגיעה מעין זו יכולה לגרום לרעב המוני כמו שקרה באירלנד בשנים 1846 עד 1849 כאשר כימשון השמיד את יבולי תפוחי האדמה. אירוע שמכונה רעב תפוחי האדמה הגדול באירלנד.

אורגניזמים פתוגניים הגורמים למחלות שורש חודרים אל הצמח דרך החלקים התת-קרקעיים שלו. קשה להדביר אותם בהדברה על-קרקעית כי הם מסוגלים לחדור לעומק של עשרות סנטימטרים.

להדברת אורגניזמים אלו יש שלוש שיטות:
*פיתוח זני צמחים העמידים בפני האורגניזמים הפתוגניים
*הדברה ביולוגית בעזרת מיקרואורגניזמים שנמצאו כאויבים טבעיים של האורגניזמים הפתוגניים והוכח שאינם גורמים לנזקים בעצמם.
*חיטוי קרקע
## חיטוי הקרקע
חיטוי קרקע מלא יכול להתבצע ב:
*אמצעים כימיים בהם החדרתם של חומרים רעילים בעלי נדיפות אל תוך הקרקע (למשל הגז מתיל ברומיד, כלור, פורמלין או מתאם-סודיום)
*אמצעים פיזיים כמו חימומה של הקרקע בעזרת קיטור
*חיטוי סולארי באמצעות קרני השמש.

חיטוי חלקי יכול להתבצע באמצעות שרפה או חריש עמוק.

החיטוי הנפוץ הוא החיטוי הכימי אולם אמנת וינה 1985 (שעליה חתומה גם ישראל) ופרוטוקול מונטריאול שבעקבותיה קובעים הפסקת שימוש בחומר המקובל, מתיל ברומיד, עד שנת 2005 במדינות המפותחות ועד שנת 2015 במדינות המתפתחות.

החלופה לחיטוי הכימי היא שיטת החיטוי הסולרי, או "השיטה הישראלית". שיטה זו לחיטוי הקרקע פותחה בישראל ופורסמה ב-1976 על ידי פרופ' יעקב קטן מהפקולטה לחקלאות ברחובות ושלושה מתלמידיו, אביחיל גרינברגר, אבשלום גרינשטיין וחביב אלון.

## חסרונות
חיטוי כימי הוא יקר, בייחוד לחקלאים מהעולם השלישי שהתמורה עבור התוצרת שהם מקבלים נמוכה יחסית. נדרשת מיומנות שימוש ברעלים, ושימוש לא זהיר יכול לגרום לתאונות, מחלות ואף למוות הן למדבירים עצמם והן לסביבתם (בני אדם ובעלי חיים). החיסרון הגדול של החיטוי הכימי כפי שנתגלה במחקרים ארוכי טווח הוא שהחומרים הכימיים הורגים הן את גורמי המחלות והן את אויביהם הטבעיים ובכך מפר את האיזון הביולוגי. כאשר מתפתחות אצל האורגניזמים הפתוגניים מוטציות השורדות חומרי חיטוי כימי אין להן אויבים טבעיים והם מתרבים ללא הפרעה, הדברתם דורשת חומרים חריפים יותר (ויקרים יותר).

פרט להשמדת הפתוגנים, חיטוי הקרקע פוגע גם במיקרואורגניזמים המעודדים התפתחות צמחים. שיטות חיטוי שונות פוגעות בצורה שונה במיקרואורגניזמים התורמים. מחקר מאת ??? הראה שחיטוי סולארי פוגע פחות בעידוד הצמיחה.

## לקריאה נוספת
* הירשברג, י. מתיל ברומיד בישראל, דו"ח הוועדה למציאת תחליפים למתיל ברומיד. **הביוספירה** כ"ג 4–5, ינואר–פברואר 1994.
* גמליאל, א. קריצמן, ג. אוסטרוייל, מ. פרץ, י. אוקו, א. הדברת מחלות שורש ללא תכשירים כימיים. **השדה** טבת–אדר תשנ"ח ינואר–מרץ 1998.

## הערות שוליים

קטגוריה:פעולות חקלאיות
רוברט קונלי

**רוברט קונלי** (באנגלית: **Robert Conley**; נולד ב-30 באפריל 1977 בדיקייטר שבג'ורג'יה) הוא כדורסלן עבר אמריקאי המשחק בעמדת הסמול פורוורד.

## קריירה
קונלי שיחק במשך שנתיים באוניברסיטת מייקון סטייט, ולאחר מכן עבר לאוניברסיטת קלייטון סטייט. בעונתו האחרונה במכללה דורג במקום השלישי ברשימת קלעי הליגה, עם 24.6 נקודות בממוצע למשחק, תוך שהוא שובר שיאי קליעה רבים של המכללה. הוא לא הצליח להיבחר בדראפט ה-NBA והחליט לשחק באירופה.

קבוצתו המקצוענית הראשונה הייתה אליטוס מליטא, אך כעבור עונה אחת הצטרף לברסט מהליגה השנייה בצרפת, בה קלע 26 נקודות בממוצע למשחק. הוא סיים את העונה בבראונשווייג הגרמנית. בעונה הבאה הוא שיחק בליבורנו מהליגה האיטלקית, במדיה קלע בממוצע 17 נקודות למשחק. ב-2002 חתם במדי הגרינוויל גרוב מליגת הפיתוח של ה-NBA, בתקווה למצוא חוזה ב-NBA, אך לא הצליח. לאחר מכן, חידש את חוזהו בליבורנו לעונה נוספת (2002/2003).

בקיץ 2003 נבחן קונלי בקליבלנד קאבלירס מה-NBA, אף על פי שהיטיב לשחק במחנה הקיץ של הקבוצה הוא לא חתם על חוזה. לאחר מכן הוא חתם באיוניקוס מיוון, ובמדיה השתתף גם במשחקי גביע יול"ב.

בעונת 2004/2005 עבר לז'ירונה מהליגה הספרדית, בה השתתף בשמונה משחק וקלע בממוצע 19.2 נקודות למשחק. לאחר מכן הוא עבר ליריבתה טאו ויטוריה, אך לא זכה לדקות משחק רבות ובסופו של דבר הוחלף על ידי דרו ניקולאס.

בעונת 2005/2006 חתם קונלי בקבוצה הסרבית המופארם ורשאץ', עימה שיחק בגביע יול"ב ובליגה האדריאטית, ובשני המפעלים הוביל אותה לחצי הגמר. בשל יכולתו הטובה הוא נבחר לחמישיית השנייה של העונה בליגה האדריאטית, וזכה בתואר "הזר המצטיין" של הליגה הסרבית. בסיום העונה הוא חזר לבורגומאנרו מהליגה השנייה באיטליה, ובעונתו היחידה שם סיים במקום השלישי בטבלת קלעי הליגה עם ממוצע של 22.1 נקודות למשחק. למרות זאת ירדה קבוצתו לליגה השלישית בסיום העונה.

לאחר מכן הצטרף קונלי לוילרבאן מהליגה הצרפתית, עמה השיג ממוצעים של 13.9 נקודות, 3.6 ריבאונדים ו-3.4 אסיסטים למשחק, שסייעו לה להעפיל עד לחצי גמר הפלייאוף בו הפסידה לנאנסי שהמשיכה וזכתה באליפות. הוא השתתף במדי וילרבאן גם בגביע יול"ב, שם השיג ממוצעים של 15.1 נקוות ו-4.5 ריבאונדים למשחק.

באוגוסט 2008 חתם קונלי במכבי ראשון לציון מליגת העל הישראלית. הוא שיחק היטב בעונה הסדירה של הליגה, ובממוצע קלע 17 נקודות וקלט 5.2 ריבאונדים למשחק.

בעונת 2009/2010 שיחק קונלי בקבוצת בילבאו באסקט מליגת העל הספרדית בכדורסל. ב-2010 חתם בקבוצת פויטר באסקט מליגת העל הצרפתית בכדורסל. בתום העונה פרש מכדורסל מקצועני.

## קישורים חיצוניים

* דף השחקן  באתר מנהלת ליגת העל
* דף השחקן באתר ONE

קטגוריה:אמריקאים ילידי ג'ורג'יה
קטגוריה:דיקייטר (ג'ורג'יה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני ז'ירונה
קטגוריה:כדורסלני סאסקי בסקוניה
קטגוריה:כדורסלני גרינוויל גרוב
קטגוריה:כדורסלני אסוול ליון-וילרבאן
קטגוריה:כדורסלני מכבי ראשון לציון
קטגוריה:כדורסלני בילבאו באסקט
קטגוריה:כדורסלני לובן בראונשווייג
קטגוריה:ג'ורג'יה: כדורסלנים
קטגוריה:אמריקאים שנולדו ב-1977
Nothing Else Matters

**Nothing Else Matters** (בעברית: **שום דבר אחר אינו משנה**) הוא השיר השמיני מתוך אלבומה החמישי של הלהקה מטאליקה.
השיר נחשב לאחד משיריה המוכרים ביותר של הלהקה.

## כתיבת השיר
הזמר והגיטריסט ג'יימס הטפילד כתב במקור את השיר לחברתו, אך איננו זוכר מדוע . הוא החשיב את השיר כשיר קרוב ונוגע ללבו, ולכן לא שקל לפרסמו, עד שהמתופף לארס אולריך שמע אותו באופן מקרי והפציר בהטפילד לצרף את השיר לאלבום.
בריאיון לסרט הדוקומנטרי על הלהקה, Classic Albums: Metallica, הטפילד הודה כי כתיבת המנגינה אירעה באופן מקרי, בזמן שניגן בגיטרה באופן בלתי מכוון תוך כדי שדיבר בטלפון עם חברתו, וכך נותרה לו רק יד אחת פנויה לנגינה.

זהו אחד השירים היחידים של הלהקה שבהם הטפילד מנגן את הסולו גיטרה, ולא הגיטריסט המוביל, קירק האמט. הטפילד הקליט את כל חלקי הגיטרה בשיר ללא מעורבותו של האמט.

מנגינתו העדינה והמלודית של השיר לא התקבלה תחילה בברכה על ידי מעריצי הת'ראש מטאל הוותיקים של הלהקה, אשר סברו שהוא משקף את התמסחרותה של הלהקה, אך בהמשך קיבלו את השיר שמבוצע ברוב ההופעות של הלהקה.

זהו שירה הראשון של הלהקה בו נעשה שימוש בתזמורת סימפונית. חברי הלהקה פנו למנצח מייקל קהאמן על מנת שיבצע לשיר עיבוד סימפוני. העיבוד נכנס בסופו של דבר בעוצמה חלשה יחסית במיקס. מטאליקה הוציאה בנפרד את "גרסת המעלית (the Elevator Version)" שבה שר ג'יימס הטפילד בליווי התזמורת ושתי גיטרות אקוסטיות, כאשר התזמורת מהווה את עיקר ההרמוניה.

## הגרסה של מיילי סיירוס

ב-7 בינואר 2021 פורסם שמיילי סיירוס תוציא לאור גרסת כיסוי שתכלול את אלטון ג'ון על הפסנתר, את המתופף צ'אד סמית מרד הוט צ'ילי פפרז, הבסיסט הנוכחי של מטאליקה רוברט טרוחיו והצ'לן יו-יו מה. סיירוס הודיעה גם באוקטובר 2020 כי היא מתכננת להוציא אלבום מלא של גרסאות כיסוי למטאליקה. סיירוס ביצעה מחדש בעבר את "Nothing Else Matters" במהלך מופע שלה בשנת 2019 בגלסטונברי. גרסת הכיסוי, שהופקה על ידי אנדרו ואט, יצאה לאור ב-22 ביוני 2021 כסינגל שיווקיי מאלבומה הקרוב של מטאליקה *The Metallica Blacklist* שעתיד לצאת לאור ב-10 בספטמבר. הסרטון לגרסה זו הועלה באותו יום לערוץ היוטיוב של סיירוס.

### מיקומי שיא

## קישורים חיצוניים

## הערות שוליים

קטגוריה:שירי 1990
קטגוריה:סינגלים מ-1992
קטגוריה:סינגלים מ-1999
קטגוריה:שירי מטאליקה
קטגוריה:שירים באנגלית
קטגוריה:בלדות משנות ה-1990
קטגוריה:בלדות רוק
קטגוריה:שירי מטאל
קטגוריה:שירי רוק אמריקאיים
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת אלקטרה רקורדס
קטגוריה:סינגלים בהוצאת מרקורי רקורדס
ק.ד. אוויה

**ק.ד. אוויה** (באנגלית: **KD avia**, או בשמה המקורי קלינינגרד אוויה) הייתה חברת תעופה רוסית שבסיסה הראשי נמצא בעיר קלינינגרד. החברה הפעילה טיסות ל-26 יעדים ברוסיה, באירופה וכן לתל אביב.

## תולדות החברה
קלינינגרד אוויה נוסדה בשנת 2002 והתבססה על מטוסים מתוצרת ברית המועצות.
בשנת 2004 החלה החברה בתהליך חידוש החברה והרחבת פעילותה. בשנה זו החלה להפעיל טיסות בינלאומיות, ובשנת 2005 מיתגה את עצמה מחדש בשם KD avia. באותה שנה אף החלה להוציא את מטוסי הטופולב הישנים שברשותה והכניסה לשירות במקומם מטוסי בואינג 737-300 שנקנו מחברות שונות. מהלך החלפת צי המטוסים המשיך ובשנת 2008 הזמינה החברה מטוסי איירבוס A319 חדשים שיחליפו את כל מטוסי הבואינג 737 שגילם הממוצע עמד על מעל 20 שנים.

במסגרת תהליך זה החליטה החברה להפוך את נמל הבית שלה בקלינינגרד לשדה מעבר בטיסות מרוסיה לאירופה, ובעקבות החלטה זאת החלה לבנות טרמינל גדול ומודרני בנמל.

בתחילת ספטמבר 2009 החברה פשטה רגל והפסיקה לחלוטין את פעילותה.

## צי המטוסים
**צי המטוסים של החברה בעת הפסקת פעילותה**

## פעילות החברה בישראל
החברה הפעילה 6 טיסות שבועיות בקו בין נמל התעופה קלינינגרד חרברובו לנמל התעופה בן-גוריון. הטיסות הופעלו במטוסי בואינג 737-300.

## קישורים חיצוניים

קטגוריה:חברות תעופה רוסיות שנסגרו
קטגוריה:קלינינגרד: היסטוריה
תורת התורים

שמאל|ממוזער|250px|תור
**תורת התורים** היא תורה מתמטית העוסקת בתורי המתנה באמצעות מודל תורים, ונחשבת לענף בחקר הביצועים. התורה כוללת מידול מתמטי של מספר תהליכים קשורים, כמו הגעה לסוף התור, המתנה בתור, ושירות בתחילת התור על ידי נותן השירות (למשל, השרת). תורת התורים מאפשרת חישוב של מספר מדדי ביצועים כמו זמן המתנה ממוצע בתור, זמן המתנה משוער, זמן המתנה מקסימלי, והסבירות של התור להגיע למצב מסוים כמו תור ריק, תור מלא, זמן המתנה גבוה במיוחד וכו'. המחקר בתחום עושה שימוש נרחב בסטטיסטיקה.

תורת התורים מיוחסת לחקר הביצועים, מכיוון שנעשה בה שימוש נרחב בקבלת החלטות עסקיות, על מנת לייעל את כמות המשאבים שצריך להקצות בתהליכים הכוללים תורים. לדוגמה, כמה טלפנים וטלפניות יש להציב בכל משמרת במוקד תמיכה, כדי שלקוחות לא ימתינו למענה יותר משתי דקות, אך גם לא יהיו נותני שירות מחוסרי תעסוקה בזמן המשמרת (כדי למנוע בזבוז כספים של המעסיק).

את תוצאות המחקר בתחום ניתן ליישם בקשת רחבה מאוד של תחומים: עסקים, מסחר, תעשייה, הנדסה ומחשבים. יישומים רבים של התורה ניתן לראות בתחומי המחשב, התקשורת והתחבורה, לרבות בנתבים (בהם הלקוחות הם חבילות מידע והשירות הוא ניתוב ברשת), מערכות הפעלה (בהן הלקוחות הן לרוב תהליכים ותהליכונים והשירות הוא לדוגמה הקצאת זמן מעבד), מערכות טלפוניה ועוד.

## היסטוריה
הבעיות המוקדמות ביותר שנחקרו בתורת התורים היו אלה של עומס תנועה בטלפון. החוקר החלוץ היה המתמטיקאי הדני אגנר קרארוף ארלנג, אשר ב-1909 פרסם מאמר בשם "תורת ההסתברויות והשיחות טלפוניות". העבודה על יישום התיאוריה לטלפוניה נמשכה לאחר ארלנג. בשנת 1927, E. C. Molina פרסם את מאמרו "יישום תורת ההסתברות לבעיות התנעה טלפונית", ואחריו שנה לאחר מכן ספרו של תורנטון קרלה פריי Probability and Its Engineering Uses, שהרחיב חלק ניכר מעבודתו הקודמת של ארלנג.

בתחילת שנות ה-30, פליקס פולאצ'ק עשה עוד כמה עבודות חלוציות בנושא קלט פואסון, פלט שרירותי ובעיות חד ומרובה ערוצים. עבודה נוספת נעשתה באותה תקופה ברוסיה על ידי קולמוגורוב ואלכסנדר חינצ'ין, בצרפת על ידי Crommelin, ובשוודיה על ידי פאלם. העבודה בתורת התורים תפסה תאוצה די לאט בימיה הראשונים, אך הואצה בשנות ה-50, ומאז הייתה עבודה רבה בתחום.

## דיסציפלינת תור
דיסציפלינת תור קובעת את הסדר בה נותן שירות יספק שירות ללקוחות הממתינים ואת חלוקת המשאבים בין הלקוחות.
דוגמאות אפשריות:
* נכנס ראשון יוצא ראשון – לקוחות מקבלים שירות בזה אחר זה, לפי סדר הגעתם.
* נכנס אחרון יוצא ראשון – הלקוח האחרון שמגיע מקבל שירות ראשון. בגישה זו ייתכן מצב היפותטי בו אדם ממתין לשירות ולעולם לא יקבל אותו. במדעי המחשב, מצב זה נקרא הרעבה.
* תעדוף – מתן עדיפות ללקוחות מסוימים, על מנת להבטיח עבורם זמן המתנה נמוך יותר.

## ראו גם
* תור (סדר)
* התפלגות פואסון
* חוק ליטל

## קישורים חיצוניים

* 
* 
* 

*
קטגוריה:חקר ביצועים
כנסיית יוחנן הקדוש (עכו)

שמאל|ממוזער|220px|כנסיית יוחנן הקדוש על חומת הים; המעגן הפיזאני בקדמת התמונה
ממוזער|220px|בתוככי בניין הכנסייה
ממוזער|220px|הכניסה לכנסייה, בקיר המזרחי
**כנסיית יוחנן הקדוש בעכו** היא כנסייה פרנציסקנית קטנה בדרום-מערב עכו הבנויה על חומת עכו העתיקה.
## היסטוריה
אחיזת הפרנציסקנים בעיר התחדשה ב-1620, 329 שנים לאחר כיבוש עכו בידי הממלוכים ב-1291. תחילה הקימו חברי המסדר קפלה ואכסניית צליינים בחאן אל-פראנג'. ב-1737 החלה הקמתה של כנסייה המוקדשת ליוחנן המטביל והניצבת על החומה הדרומית, בין הקטע המכונה "הנמל הפיזאני" ממזרח לבין בורג' סנג'אק והמגדלור ממערב. הפרנציסקנים מאמינים כי הכנסייה ניצבת במקום בו שכנה ככל הנראה כנסיית אנדראס הקדוש בתקופה הצלבנית. הבנייה הסתיימה ב-1739, והמבנה שופץ מספר פעמים, אך ננטש ב-1929. עבודות לחידושו החלו ב-1947 אך נקטעו בעת מלחמת העצמאות, עת שימש כמקום מקלט לפליטים, ואף נפגע מאש צה"ל. הכנסייה שופצה לאחר המלחמה ונפתחה מחדש ב-4 באפריל 1950, אך ב-1955 הפכה למתנ"ס ולשבט צופים. בשנת 1978 שוב שופץ המבנה, וב-1979 הותקן בו פעמון והוא החל לשמש שוב ככנסייה. ב-1985 נסגרה הכנסייה בשל סכסוכי שכנים ומעשי ונדליזם, והקהילה עברה להתפלל בקפלת פרנציסקוס הקדוש במנזר הפרנציסקני מהמאה ה-18 השוכן ליד חאן אל-פראנג'. החל מאמצע שנות ה-90 שופץ המבנה שוב באופן מקיף, והכנסייה קודשה ונחנכה ב-8 באפריל 2000. הכנסייה משמשת את הקהילה הלטינית-קתולית בעכו.

הכנסייה פונה דרומה לכיוון הים, ובה ספינה בודדת המחולקת לאורכה לשלושה אגפים ברוחבים משתנים. תקרתה עשויה בצורת קמרון צולב, ועל גגה ניצב מגדל פעמונים קטן הנושא צריח מחודד אדום. בין יצירות האמנות בכנסייה נמנים קרוסיפיקס מעץ המתאר את צליבתו של דמיאנוס הקדוש, ושתי איקונות המתארות את טבילת ישו ואת עריפת ראשו של יוחנן המטביל.

בשונה מהמקובל בכנסיות, ציר האורך של כנסיית יוחנן הקדוש בעכו פונה דרומה, ועל כן הועלתה הסברה כי המבנה היה ביסודו בית כנסת. על פי השערה זו, בית הכנסת נבנה על ידי סוחרים יהודים מפיזה, אשר רובע בני עירם בעכו שכן מזרחית לכנסייה.

## קישורים חיצוניים

* אודות הכנסייה (איטלקית) 
## הערות שוליים

יוחנן הקדוש
קטגוריה:משמורת ארץ הקודש
יוחנן הקדוש
קטגוריה:עכו העתיקה
פולכר קויטר

[שמאל|ממוזער|איור [אנטומיה של העופות מאת פולכר קויטר]]
**פולכר קויטר** (בהולנדית: **Volcher Coiter**, לעיתים **Coyter** או **Koyter**; 1534, חרונינגן – 2 ביוני 1576, בריין-לה-שאטו, אוב, צרפת) היה רופא הולנדי, אנטומאי שביסס את מחקרי האוסטאולוגיה ההשוואתית, והראשון שתיאר את דלקת קרום המוח.
## ביוגרפיה
קויטר נולד בחרונינגן. למד באיטליה ובצרפת מפי אוליסה אלדרוואנדי (Aldrovandi), גבריאלה פלופיו (Falloppio), ברתולומאו אאוסטקיו וגיום רונדלה (Rondelet). בשנת 1569 התמנה לרופא העיר נירנברג, ובהמשך גויס לצבא ככירורג שטח של יוהאן קזימיר מזימרן.

קויטר היה מהראשונים שיצרו מפתח מיון דיכוטומי. עבודותיו כללו מחקרים אנטומיים מפורטים על עופות, ועל מיון העופות בהתבסס על מבנה אנטומי ועל הרגלי מחיה.

עם עבודותיו של קויטר נמנות *Externarum et Internarum Principalium Humani Corporis Partium Tabulae* וכן *De Avium Sceletis et Praecipius Musculis*.

## קישורים חיצוניים

* 

קטגוריה:אנטומיסטים
קטגוריה:זואולוגים הולנדים
קטגוריה:רופאים הולנדים
קטגוריה:חוקרי טבע
קטגוריה:רופאים צבאיים
קטגוריה:ילידי 1534
קטגוריה:נפטרים ב-1576
יאסוג'י מיאזאקי

**יאסוג'י מיאזאקי** (ביפנית: **宮崎 康二**; 15 באוקטובר 1916 - 30 בדצמבר 1989) היה שחיין יפני. אלוף אולימפי בעל שתי מדליות זהב. האלוף האולימפי הצעיר ביותר במשחה היוקרתי ל-100 מטר חופשי, בהיותו רק בן 15 שנים ועשרה חודשים.

## ביוגרפיה
מיאזאקי נולד בקוסאי שבמחוז שיזוקה, יפן.

באולימפיאדת לוס אנג'לס (1932) זכה מיאזאקי בשתי מדליות זהב. במשחה ל-100 מטר חופשי בתוצאה של 58.2 שניות לפני בן ארצו טצוגו קוואישי (58.6 שניות) ואלברט שוורץ מארצות הברית (58.8 שניות). בגמר שחו שלושה שחיינים מיפן ושלושה שחיינים מארצות הברית. רק שחיין יפני אחד החמיץ גמר אולימפי בלוס אנג'לס. מדליסט הכסף מהאולימפיאדה הקודמת השחיין אישטוואן באראן מהונגריה, לפי הצילומים נראה שסיים במקום השני בחצי הגמר ולא רביעי כפי שקבעו השופטים ולכן לא שחה בגמר. בשלב המוקדמות קבע מיאזאקי שיא אולימפי חדש בתוצאה של 58.0 שניות. ב-4x200 מטר חופשי ב**[[שיא עולם]] חדש** בתוצאה של 8:58.4 דקות, לפני הרביעייה האמריקאית (9:10.5 דקות) והרביעייה ההונגרית (9:31.4 דקות). מיאזאקי כשחיין ראשון קבע שיא אולימפי חדש ב-200 מטר חופשי בתוצאה של 2:14.1 דקות.

קוואישי, שסיים שני אחרי מיאזאקי, שרת במלחמת העולם השנייה בצי הקיסרי היפני ונהרג ב-1945 במהלך קרב איוו ג'ימה, בגיל 33.

הופעתם המוצלחת של מיאזאקי וחבריו למשלחת השחייה היפנית במשחקים האולימפיים, הביאה לידי ביטוי את השליטה היפנית בשחייה בשנות ה-30 של המאה ה-20 עד למלחמת העולם השנייה.

* בשנת 1981 זכה מיאזאקי להכלל בהיכל התהילה הבינלאומי של השחייה. https://web.archive.org/web/20081204131911/http://www.ishof.org/Honorees/81/81ymiyazaki.html

## קישורים חיצוניים

קטגוריה:שחייני חופשי
קטגוריה:שחיינים באולימפיאדת לוס אנג'לס (1932)
קטגוריה:אלופים אולימפיים יפנים: שחייה
קטגוריה:יפנים שנולדו ב-1916
קטגוריה:יפנים שנפטרו ב-1989
גרסת בטא

**בטא** (באנגלית: **Beta**) הוא כינוי לאחת מגרסאותיו של מוצר תוכנה הנמצא בפיתוח. הגרסה נקראת כך על פי האות השנייה באלפאבית היווני. בטא היא הגרסה שלאחר שיפור אב טיפוס בעקבות סדרת ניסויי פיילוט, היא השלב האחרון של ההכנה המקדימה בתהליך פיתוח מערכת או אפליקציה. גרסה בטא בשלה דיה להפצה לבודקים חיצוניים (אלו נקראים בודקי-בטא; באנגלית: beta testers), והיא מופצת לפני הפצת הגרסה הרשמית.

מקור השם הוא במחזור החיים של פיתוח תוכנה: בשלב בדיקות התוכנה נערכות הבדיקות הראשוניות על גרסה ראשונה שנקראת "גרסת אלפא"; בדיקות אלו מבוצעות על ידי קבוצת המפתחים או קבוצת הבדיקות של הארגון. לאחר שלב זה (אך בטרם הפצת גרסה סופית ורשמית), מפיצים גרסת בטא אל קבוצת משתמשים גדולה (לרוב מחוץ לשורות הארגון) לשם בחינת התוכנה "בתנאי אמת". לאחר תיקון התקלות המתגלות בבדיקת הבטא, מופצת גרסה סופית (לרוב מסומנת כגרסה 1.0 – הגרסה הרשמית הראשונה של התוכנה).

בגרסת בטא בדרך כלל כל מאפייני התוכנה כבר פותחו (Feature Complete) אך עדיין קיימים מספר באגים הידועים למפתחים. הגדרת השם **בטא**, בא להדגיש כי אף על פי שהגרסה יצאה לקהל רחב, יש לדעת כי עדיין אינה מושלמת ועל המשתמשים לקחת זאת בחשבון. גרסת הבטא עלולה לסבול מבעיות של מהירות ביצועים, אובדן מידע ותוכן ואף קריסות. משתמשי גרסת הבטא משמשים, הלכה למעשה, כבודקי תוכנה ״על רטוב״ והם מעודדים על ידי המפתחים לדווח על תקלות, כדי שיתוקנו לקראת שחרור הגרסה הרשמית.

לגרסת בטא אין אורך חיים מוגדר – תוכנה יכולה להישאר בשלב הבטא מספר שנים, כאשר היא משמשת כבסיס ואליה מתווספות תכונות חדשות ושיפורים נעשים בה על בסיס קבוע, ללא הוצאה של גרסה סופית רשמית.

בודקי בטא הם לקוחות אמיתיים אשר מוכנים ומתנדבים לבדוק את התוכנה בארגון שלהם, על מידע אמיתי. לרוב, בודקי בטא אינם משלמים מחיר מלא עבור השרות אותו הם בודקים או אפילו משתמשים בו בחינם, בתמורה למשוב שהם מספקים למפתחי התוכנה.

גופים אשר משחררים גרסאות בטא של תוכנות ללקוחות מוסיפים לעיתים סעיף בתנאי השימוש אשר מבהיר כי הגרסה הנוכחית היא גרסת בטא ועל כן אינה מייצגת את הגרסה הסופית של המוצר, עלולה להכיל תקלות העלולות לגרום לכשלים כולל אובדן מידע.
## הערות שוליים

קטגוריה:הנדסת תוכנה
ולתר בותה

**ולתר וילהלם גאורג בותֶה** (בגרמנית: **Walther Bothe**; 8 בינואר 1891 – 8 בפברואר 1957) היה מדען גרעין וחתן פרס נובל גרמני.

## ביוגרפיה
בותה נולד ב-8 בינואר 1891 באורניינבורג. בין השנים 1908–1912 למד באוניברסיטת הומבולדט, ובשנת 1913 הצטרף למעבדות הקרינה הרדיואקטיבית, שאך זה נפתחו, במכון הקיסרי לפיזיקה ומכניקה. בשנת 1914 השלים את לימודיו וקיבל תואר דוקטור לפיזיקה.

עם תחילת מלחמת העולם הראשונה התגייס לצבא הגרמני, ובמהלכה נפל בשבי הרוסים. בתקופה זו פגש את אשתו לעתיד, איתה התחתן עם חזרתו לגרמניה ב-1920.

לאחר חזרתו מהשבי המשיך בעבודתו במעבדה, וחקר בין השאר קרינה קוסמית ודואליות גל-חלקיק. על מחקר זה הוענק לו בשנת 1954 פרס נובל לפיזיקה. בשנת 1925 התמנה לראש המעבדה, משרה בה החזיק עד 1930, אז נתמנה לראש אגף הפיזיקה באוניברסיטת גיסן. בשנת 1932 קיבל את תפקיד ראש "אגף הפיזיקה והרדיולוגיה" באוניברסיטת היידלברג.

בעקבות עליית הנאצים לשלטון ב-1933 ורדיפתו על ידי תנועת הפיזיקה הגרמנית, נאלץ לעזוב את תפקידו באוניברסיטת היידלברג ב-1934. אולם כדי להניאו מעזיבת גרמניה, הוא מונה לראש המכון לפיזיקה ב"מכון לחקר הרפואה על-שם הקיסר וילהלם" בהיידלברג, שם הוא תכנן ובנה ביחד עם וולפגנג גנטנר את הציקלוטרון הראשון בגרמניה.

בשנת 1939, בעקבות פרוץ מלחמת העולם השנייה, זומן בותה להצטרף לניסיון הגרמני לפתח נשק גרעיני, וכך הצטרף לחוג מדענים שכונה מועדון האורניום.

משנת 1946 ועד מותו ב-1957 שימש בתפקידי הוראה באוניברסיטת היידלברג, ובשנת 1956 הצטרף לקבוצת מחקר של הוועדה הגרמנית לאנרגיה גרעינית.

## קישורים חיצוניים

* 
* 

קטגוריה:פיזיקאים שעל שמם כוכב לכת מינורי
קטגוריה:זוכי פרס נובל לפיזיקה
קטגוריה:פיזיקאים גרמנים
קטגוריה:בוגרי אוניברסיטת ברלין
קטגוריה:סגל אוניברסיטת ברלין
קטגוריה:סגל אוניברסיטת היידלברג
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם הראשונה
קטגוריה:זוכי מדליית מקס פלאנק
קטגוריה:אנשי תוכנית הגרעין של גרמניה הנאצית
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1891
קטגוריה:גרמנים שנפטרו ב-1957
תיאודור הרצל (אוניית נוסעים)

** תיאודור הרצל** הייתה אוניית הנוסעים השלישית של חברת השיט הלאומית הישראלית צים ועד בניית האונייה שלום הייתה אוניית הדגל של החברה.

האונייה נקראה על שמה של אוניית המעפילים "תיאודור הרצל", ועל שם חוזה המדינה תיאודור הרצל.

את האונייה תכננו דורה גד ויחזקאל גד, בשיתוף האדריכלים אל מנספלד ומוניו גיתאי-וינרויב.

בניית האונייה מומנה מכספי הסדר השילומים ונעשתה ב-1957 במספנות דויטשה וורפט (Deutsche Werft)  בהמבורג. האונייה נרשמה בחיפה והובילה מטען, ונוסעים (עד 560 במספר) אותם שירתו כ-200 אנשי צוות. היו בה 57 תאים של מחלקה ראשונה ו-4 סוויטות מפוארות, 5 אולמות ציבוריים, בית כנסת, גן ילדים, קולנוע ובריכת שחיה. בהפלגתה הראשונה הפליגה מהמבורג ללונדון, משם לחיפה. בהגיעה ללונדון עגנה ב"ווסט אינדיה דוקס" ונערכה עליה קבלת הפנים הרשמית של מדינת ישראל ליום העצמאות התשיעי. לפני יציאתה מהרציף התקבלה הודעה כי הוטמנה פצצה באונייה, אולם הקברניט, רב-החובל אליעזר אקסל, החליט לא לפנות את הנוסעים מחשש לפאניקה, ערך חיפוש דיסקרטי שלא הניב תוצאות והחליט להפליג.

תיאודור הרצל הייתה האונייה הראשונה שהגיעה לסן פרנסיסקו עם דגל ישראל. ב-1969 נמכרה לחברה אמריקאית והפליגה תחת דגל פנמה בשמות Carnivale, Freeport ,Veracruzi ו-Sun Ambassador. ב-1992 הוצאה סופית משירות, וב-1993 פורקה ונגרטה.

## קישורים חיצוניים
*תאודור הרצל (2) באתר המוזיאון הימי
*תמונת האונייה בפליקר
*תפריט מ-1961
* **[http://www.shats.com/?p=23715 נוסטלגיה ציונית: הפלגת הבכורה של "תיאודור הרצל"]**. מזכרונותיו של רב חובל אליעזר אקסל, הביא לדפוס רב חובל הלל ירקוני. באתר רשימות מהבוידעם של אבנר שץ, 9 באוקטובר 2006.
*  השקת האניה תיאודור הרצל בנמל המבורג, סרטי גבע, ארכיון שפילברג, 1956 (התחלה 10:02)
*  האניה תיאודור הרצל מגיעה לנמל חיפה, סרטי גבע, ארכיון שפילברג, 1957 (התחלה 0:18)

## הערות שוליים

קטגוריה:אוניות נוסעים
קטגוריה:צים: אוניות
קטגוריה:הנצחת בנימין זאב הרצל
קוסו קיטאמורה

**קוסו קיטאמורה** (ביפנית: **北村 久寿雄**;  9 באוקטובר 1917 - 6 ביוני 1996) היה שחיין יפני. אלוף אולימפי במשחה ל-1500 מטר חופשי.

קיטאמורה הוא האלוף האולימפי הצעיר ביותר לגברים במשחקים האולימפיים, עד עצם היום הזה, בהיותו רק בן 14 שנים ו-309 ימים, שזכה במדליה אישית.

## ביוגרפיה
קיטאמורה נולד בקוצ'י, יפן.

באולימפיאדת לוס אנג'לס (1932) זכה קיטאמורה במדליית זהב, במשחה ל-1500 מטר חופשי ב**[[שיא אולימפי]] חדש** של 19:12.4 דקות, לפני בן ארצו שוזו מקינו (19:14.1 דקות) וג'ים קריסטי מארצות הברית (19:39.5 דקות). בגמר היפנים ניהלו קרב מרתק ביניהם והשאירו הרחק מאחור את יתר השחיינים. בשלב המוקדמות, קבע קיטאמורה את הזמן השני בטיבו בתוצאה של 19:55.2 דקות. בשלב חצי הגמר, שיפר קיטאמורה את השיא האולימפי בתוצאה של 19:51.6 דקות, שהחזיק מעמד עד למשחה השני שבו יריבו מקינו שיפר אותו (19:38.7 דקות).

הופעתו המוצלחת במשחקים האולימפיים ושל חבריו לנבחרת השחייה, הראתה את השליטה היפנית בשחייה בשנות ה-30 של המאה ה-20 עד למלחמת העולם השנייה.

קיטאמורה כיהן בתחילת שנות ה-60 של המאה ה-20 כיו"ר הוועדה ליחסי החוץ באיגוד השחייה היפני, שארגן בהצלחה את תחרויות השחייה באולימפיאדת טוקיו (1964).

## תארים והישגים
* בשנת 1965 זכה קיטאמורה להכלל בהיכל התהילה הבינלאומי של השחייה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחייני חופשי
קטגוריה:שחיינים באולימפיאדת לוס אנג'לס (1932)
קטגוריה:אלופים אולימפיים יפנים: שחייה
קטגוריה:יפנים שנולדו ב-1917
קטגוריה:יפנים שנפטרו ב-1996
קטלנית (אמצעי לחימה)

[ממוזער|250px|עמדת "קטלנית" חמושה במק"כ [M2 בראונינג 0.5 אינץ'.]]
[ממוזער|250px|קטלנית חמושה במק"כ 0.5 על גבי [נמ"ר]]
**קטלנית** (שם רשמי באנגלית: **Samson Remote Controlled Weapon Station**) היא עמדת כלי ירייה המותקנת על כלי רכב צבאיים או רכב קרבי משוריין ונשלטת מבפנים. הקטלנית פותחה ומיוצרת על ידי חברת "רפאל - מערכות לחימה מתקדמות" הישראלית.

## מאפיינים וחימוש

הקטלנית כוללת כלי ירייה המתופעל על ידי העמדה, ומערכת ראייה וכוונות יום או לילה. הקטלנית נשלטת מתוך כלי הרכב עליו היא מותקנת ובכך מונעת חשיפה של החיילים המתפעלים את כלי הירייה לאש אויב. הקטלנית נחשבת למערכת נשק מדויקת ובעלת כוח אש רב.

הקטלנית חמושה לרוב במקלע כבד (מק"כ) מדגם M2 בראונינג 0.5 אינץ' אך ניתן לחמש אותה גם במקלעים אחרים דוגמת מאג 7.62 מ"מ או מקל"ר 40 מ"מ ואף בנשק קל מסוג M-16. ישנה גם גרסה כבדה יותר של הקטלנית המצוידת בתותח אוטומטי בקליבר של 20 מ"מ עד 30 מ"מ ואף בטילי נ"ט.

ב-2011 החלה זרוע היבשה של צה"ל בשדרוג עמדות הקטלנית המותקנות על גבי נגמ"שי הנמ"ר. השדרוגים כוללים עמדת שליטה נוחה יותר, מד טווח לייזר (מט"ל) והוספת אפשרות לירי תוך כדי תנועה.

לקטלנית יש גם גרסה ימית, הנקראת "מיני טייפון". בדומה לקטלנית, מערכת המיני טייפון מותקנת על כלי שיט במדינות רבות. בחיל הים הישראלי, מערכת המיני טייפון מותקנת בחלק מכלי הבט"ש מסוג דבור ודבורה, כשהיא חמושה במקלע כבד (מק"כ) מדגם M2 בראונינג.

לקטלנית קדמה עמדת מאג רפא"ל (OWS) שהורכבה ממקלע מאג שנשלט מתוך הנגמ"ש.

## משתמשים
*  צה"ל: רכש 150 עמדות המותקנות על גבי נגמ"ש מרכבה (נמ"ר), חלק מנגמ"שי האכזרית, חלק מנגמ"שי הפומ"ה, נמ"ר הנדסי ואף על HMMWV (האמר). העמדה מותקנת גם על גבי האוונגרד (כלי רכב בלתי מאויש). בהמשך רכש צה"ל עוד מספר גדול של עמדות קטלנית עבור נגמ"שי הנמ"ר ההנדסי, נמ"ר חי"ר והאיתן.
*  הכוחות המיוחדים של חיל הים האמריקאי: 100 עמדות.
* : 118 עמדות.
*  צבא הממלכה המאוחדת (בריטניה): 335 עמדות (ב-50 מיליון דולר) עבור שריונית "אלוויס".
*  צבא טורקיה, על שריונית אוטוקאר קוברה.
* : על שריונית RG-31 ניאלה.
* : על טנק M-84D.
* 
* : על הרכבים המשוריינים LAV III
* 
* : העמדה מותקנת על 88 רכבי קרב גרמנים לחיל הרגלים עם תותחי 30 מ"מ תוצרת רפאל וטילי הנ"ט ספייק LR.

## ראו גם
* טייפון - עמדת נשק דומה של רפא"ל לכלי שיט
* דרקונית (אמצעי לחימה) - עמדת נשק לרק"מ מתחרה תוצרת אלביט מערכות

## קישורים חיצוניים

* מערכות נשק הנשלטות מתוך הכלי, באתר רפא"ל
* 
* הקטלנית, בערוץ חיל החימוש ביוטיוב
* 

קטגוריה:אמצעי לחימה ישראליים
קטגוריה:רפאל: מוצרים